**Nr. ………………………/………………………. .2025**

**RAPORT**

**privind rezultatele acţiunii tematice de control în unitățile de învăţământ preuniversitar privind comercializarea de produse alimentare nerecomandate preșcolarilor și școlarilor**

 Având în vedere Planul naţional de acţiuni tematice de control în sănătate publică aprobat pentru anul 2025, Inspecţia Sanitară de Stat a dispus organizarea, în perioada **03.02.2025 – 14.02.2025** a acţiunii tematice de controlîn unitățile de învățământ preuniversitar privind comercializarea de produse alimentare nerecomandate preşcolarilor şi şcolarilor.

 În cadrul acestei acțiuni s-a verificat respectarea prevederilor următoarelor acte normative:

 - Ordinul MS nr. 1456/2020 pentru aprobarea Normelor de Igienă din unitățile pentru ocrotirea, educarea, instruirea, odihna și recreerea copiilor și tinerilor.

 - Legea nr. 123/2008 pentru o alimentație sănătoasă in unitățile de invătământ preuniversitar.

 - Ord. MS nr. 1563/2008 pentru aprobarea listei nerecomandate preșcolarilor și scolarilor și a principiilor care stau la baza unei alimentații sănătoase pentru copii și adolescenți.

 - HG nr. 355/2007 privind supravegherea lucrătorilor cu modificările și completările ulterioare.

 - Ord. MS și ME nr.2209/4469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă.

 - Ord. MS nr.978/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor.

 **Au fost efectuate un numar de 620 controale și au fost verificate un număr de 8.092 produse alimentare, din care 3. 677 necorespunzatoare;** au fost aplicate un numar total de **272 sanctiuni contraventionale, din care: 91 avertismente, 181 amenzi, în valoare de 421.300 lei si au fost retrase de la comercializare** **1.830 kg alimente și 2.907 litri diverse băuturi răcoritoare, nerecomandate prescolarilor și scolarilor,** după cum urmează:

1. **Un număr de 320** **controale** au fost efectuate în unități economice care își desfășurau activitatea **în incinta unor unitati de invatamant preuniversitar.**

 La cei **320 agenți economici controlati**, care comercializau produsele alimentare **în incinta** unităților de învățământ preuniversitar, au fost fost verificate **3.746** **produse alimentare**, diverse categorii și sortimente, din care **1.935 erau necorespunzătoare**, fiind alimente nerecomandate prescolarilor și școlarilor, conform Anexei nr. 1 la Ordinul MS nr. 1563/2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi.

**Exemple de neconformități:**

* Comercializarea produselor alimentare care nu respectă limitele de la care acestea devin nerecomandate preșcolarilor și școlarilor, conform listei stabilite de Ministerul Sănătății, după cum urmează:

**- Comercializarea de alimente nerecomandate copiilor,** precum:

1. Alimente cu conținut mare de zaharuri 25,3g/100g, ceea ce contravine Ord. MS nr. 1563/2008, anexa 1, care prevede faptul că, produsul nu trebuie să depășească 15g/100g.

2. Alimente cu conținut mare de grăsimi, din care acizi graşi saturaţi 11g/ 100g, ceea ce contravine Ord.MS nr. 1563, Anexa 1 care prevede faptul ca produsul nu trebuie sa depaseasca 5 g grăsimi saturate /100 g .

3. Alimente cu conținut mare de sare: 2,5 g/100 gr. , ceea ce contravine Anexei 1 la Ord. MS nr. 1563/2008, care prevede ca in produs, continutul de sare să nu fie peste 1,5 g sare/ 100 g produs (sau peste 0,6 g sodiu/ 100 g produs).

 4. Alimente cu conținut ridicat de calorii pe unitatea de vânzare; 472kcal/100g, ceea ce contravine Anexei nr. 1 la Ord. MS nr. 1563/2008, care prevede faptul că, produsul nu trebuie să depășească 300kcal/unitate de vânzare.

**- Comercializarea de bauturi răcoritoare (carbogazoase si necarbogazoase) nerecomandate** copiilor, diverse sortimente, nerespectându-se prevederile Ordinului 1563/2008, Legii nr. 123/2008 și ale Ord. MS nr.1456/2020.

**- Prepararea de sandvișuri și produse tip fast food, fără respectarea normelor igienico -sanitare și fără etichetarea conformă cu prevederile HG 106/2002.**

* Neefectuarea operațiunilor de dezinsecție-deratizare, în conformitate cu prevederile Ord.M.S. nr.119/2014 cu modificările și completările ulterioare.
* Neefectuarea de către personalul angajat a cursului pentru însușirea noțiunilor fundamentale de igienă, ceea ce contravine Ord. M.S. nr. 2209/2022
* Fișe de aptitudini ale personalului lucrător expirate (DSP Bacau )
* Neefectuarea examenelor medicale la angajare și periodice, ceea ce contravine prevederilor HG nr. 355/2007.

**Măsuri dispuse:**

* Respectarea prevederilor Ord. M.S nr. 1563/2008 privind lista alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți.
* Interzicerea preparării și comercializării produselor alimentare tip fast food și sandvișurilor.
* Efectuarea operațiunilor de dezinsecție-deratizare și s-a stabilit termen de remediere.
* S-a dispus efectuarea cursului pentru însușirea noțiunilor fundamentale de igienă de către personalul angajat și s-a stabilit termen.
* Efectuarea controlului medical periodic de către personalul unității conform prevederilor H.G. 355/2007 cu modificările și completările ulterioare.

Pentru măsurile dispuse au fost stabilite **termene de remediere**.

 **Pentru neconformitatile identificate in chioscurile din incinta unitatilor de învatamant preuniversitar au fost aplicate un număr de 187 sanctiuni contravenționale,** din care:

* **Numar avertismente: 51**
* **Numar amenzi: 136**
* **Valoare amenzi: 331.500 lei.**

**Au fost retrase de la comercializare produse alimentare,** după cum urmează:

* **1.286 kg alimente nerecomandate copiilor si elevilor**
* **2.229 litri diverse băuturi nerecomandate copiilor și elevilor.**
1. **La unitățile economice care îsi desfasurau activitate pe strada de acces** în unitatile de învățămât preuniversitar au fost efectuate un număr de **de 300** **controale.**

La cei **300 agenți** economici care își desfășurau activitatea **pe strada de acces a elevilor în unitati de învățământ (pe o rază de 500 m) au fost verificate 4.346 produse alimentare**, diverse categorii și sortimente, din care **1.742 erau necorespunzătoare**, în sensul că alimentele erau nerecomandate preșcolarilor și școlarilor din învățământul preuniversitar, conform Anexei nr. 1 la Ordinul MS nr. 1456/2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi.

 **Exemple de neconformități:**

* Comercializarea de produse alimentare necorespunzătoare, care nu se încadrează în limitele prevăzute în lista aprobată prin Ordinul ministrului sănătății. nr.1563/2008, Anexa 1, astfel:

În unele **unități din proximitatea unităților de învățământ preuniversitar** **se comercializau alimente nerecomandate minorilor și băuturi răcoritoare**, precum:

* Alimente cu conținut ridicat de calorii pe unitatea de vânzare, ceea ce contravine Anexei nr. 1 la Ord. MS nr. 1563/2008
* Alimente cu conținut mare de sare, ceea ce contravine Anexei 1 la Ord. MS nr. 1563/2008.

 Ustensilele pentru efectuarea curățeniei nu erau inscripționate corespunzător spațiilor în care acestea se utilizau.

* Neefectuarea dezinfecției suprafețelor și ustensilelor.
* Neasigurarea produselor biocide.
* Aparate frigorifice fără grafice de temperatură.
* Neefectuarea cursului privind însusirea noțiunilor fundamentale de igienă.
* Neefectuarea operațiunilor de combatere a insectelor și rozătoarelor.

 **Măsuri dispuse:**

**-** respectarea prevederilor Ordinului nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, art. 4, alin. (9) ”În incinta unităţilor pentru ocrotirea, educarea, instruirea, odihna şi recreerea copiilor şi tinerilor, precum şi pe strada de acces al elevilor în aceste unităţi (pe o rază de 500 m) este interzisă comercializarea sau expunerea spre vânzare a băuturilor alcoolice, băuturilor energizante, produselor de tutun, cafea, substanţelor psihoactive, alimentelor nerecomandate şi a altor produse interzise minorilor conform legislaţiei în vigoare”.

* inscripționarea corespunzătoarea ustensilelor de curățenie și dezinfecție,
* efectuarea operațiunilor de curățenie și dezinfecție,
* asigurarea produselor biocide în cantități suficiente,
* monitorizarea temperaturii în spațiile frig,
* efectuarea cursurilor privind însușirea noțiunilor fundamentale de igiena,
* efectuarea operațiunilor de combatere a insectelor și rozătoarelor.

Pentru măsurile dispuse au fost stabilite **termene de remediere**.

De asemenea, pentru **neconformitatile identificate** în **unitățile din proximitatea unităților de învățământ preuniversitar, controlate au fost aplicate un număr de 85 sanctiuni contraventionale, din care:**

* **Numar avertismente: 40**
* **Numar amenzi: 45**
* **Valoare amenzi: 89.800 lei.**

**Au fost retrase de la comercializare produse alimentare,** după cum urmează:

* **544 kg alimente nerecomandate copiilor si elevilor**
* **678 litri diverse băuturi nerecomandate copiilor și elevilor.**

**III. La controlul pe categorii de unități de învățământ al produselor alimentare nerecomandate elevilor, conform art. 4, alin. (1) din Ord.MS nr. 1456/2020, cu modificările și completările ulterioare,** s-au constatat următoarele:

1. **În incinta unităților de invatamant preuniversitar:**
2. **În școli** au fost controlați **98 agenți economici** care comercializau produse alimentare în **incinta acestora** și au fost verificate **1.067** produse alimentare, din care **656 produse erau corespunzătoare** și **441** produse alimentare erau necorespunzătoare.

 Pentru neconformitățile identificate au fost aplicate **51 sancțiuni contravenționale** din care:

* **16 avertismente**
* **35 amenzi, în valoare de 82.510 lei.**

 Au oprit de la comercializare **342 kg** din produsele alimentare menționate mai sus și **502 litri** băuturi răcoritoare îmbuteliate nerecomandate școlarilor.

**Neconformitati constatate:**

* alimente nerecomandate elevilor (Bruschette, Croissante, sticksuri, prăjituri ambalate, biscuiți cu sare, napolitane, produse de patiserie cu diverse umpluturi, băuturi răcoritoare, etc) comercializate prin vendomate, chioscuri de incintă,
* produse alimentare neetichetate,
* produse alimentare neambalate.

 **Măsuri:** S-a interzis comercializarea produselor alimentelor nerecomandate școlarilor.

1. **În licee/ grupuri școlare/colegii,** au fost efectuate un număr de **215 controale** la **operatorii economici** care își desfășurau activitatea **în incinta acestora ș**i au fost verificate **2.666 produse alimentare**, din care **1.494 produse alimentare erau necorespunzătoare.**

Au fost aplicate **135** **sancțiuni contravenționale din care:**

 **- 35 avertismente**

 **-100 amenzi, în valoare de 247.000 lei**

 S-au oprit de la comercializare **944 kg** produse alimentare și **1.727 litri** băuturi răcoritoare, nerecomandate preșcolarilor și școlarilor.

 **Neconformități constatate:**

* Comercializarea prin vendomate a unor alimente nerecomandate elevilor (Chipsuri, Croissant, sticksuri , covrigei cu masline, etc și băuturi racoritoare, etc )
* Comercializarea de produse alimentare cu conținut ridicat de sare.

 **Măsuri**: S-a interzis comercializarea produselor alimentelor nerecomandate școlarilor.

1. **În incinta unei școli profesionale** a fost efectuat **1 control la o unitate** care producea, prepara și comercializa produse proaspete de patiserie-plăcinte, cu diferite umpluturi ce își desfășura activitatea îndin județul Satu Mare. Produsele alimentare nu respectau prevederile art. 4, alin. 9 din Ord. MS nr. 1456/2020.

 Pentru neconformitatile constatate a fost aplicată **1 sancțiune contravențională în valoare de 2000 lei** și a fost interzisă prepararea și desfacerea în unitate a produselor alimentare nerecomandate copiilor.

1. **În alte unități de învățământ preuniversitar (grădinițe, after-school)** au fost efectuate un număr de **5 controale** la operatori economici care își desfășurau **activitatea în incinta acestora**, astfel:
* un număr de **4 controale** în blocurile alimentare a **unor gradinițe**;
* **1 control** efectuat într-**un after school** unde se asigură masa de prânz a elevilor de către o societate comercială.

 Au fost controlate **12** **alimente**. **Nu au fost constatate neconformități** privind alimentația preșcolarilor. La grădinițe au fost verificate meniurile întocmite, acestea sunt avizate de către personalul medical din unitatea de învățământ si sunt respectate prevederile Ordinului MS nr. 1456/2020.

1. **În proximitatea unitatilor de învatamant preuniversitar:**
2. **În unitățile economice care comercializa produse alimentare pe strada de acces a elevilor** **în școli** **(pe o raza de 500 m)** au fost efectuate **141 controale** și au fost verificate **1.747** **produse alimentare** din care un număr de **909 au fost necorespunzătoare**.

 Pentru neconformitățile identificate au fost aplicate **50** **sancțiuni contravenționale** din care:

* **24 avertismente**
* **26 amenzi, în valoare de 43.815 lei**.

Au fost oprite de la comercializare **219 kg** din produsele alimentare menționate mai sus și **612 litri** băuturi răcoritoare nerecomandate școlarilor.

**Neconformități constatate:**

* comercializarea produselor alimentare care nu respectă limitele de la care acestea devin nerecomandate preșcolarilor și școlarilor
* comercializarea de băuturi răcoritoare nerecomandate prescolarilor si scolarilor, ceea ce contravine prevederilor Anexei nr. 1 la Ord. MS nr. 1563/2008

**Măsuri**: S-a interzis comercializarea produselor alimentelor nerecomandate școlarilor.

 **2. În unitățile economice care comercializau produse alimentare pe strada de acces al elevilor în licee/ colegii/grupuri școlare (pe o rază de 500 m)** au fost efectuate **151 controale** pentru verificarea respectarii art. 4 alin. (9) din Anexa la Ordinul MS nr. 1456/2020, cu modificările și completările ulterioare, în ceea ce priveste alimentele nerecomandate elevilor

 Au fost verificate **2.560** **produse alimentare** din care **833 necorespunzătoare**.

Au fost aplicate **85** **sancțiuni contravenționale din care:**

* **40 avertismente**
* **45 amenzi, în valoare de 89.800 lei lei**.

S-au oprit de la comercializare **544 kg** din produsele alimentare menționate mai sus și **678 litri** băuturi răcoritoare nerecomandate școlarilor.

**Neconformități constatate:**

* Unități care comercializau elevilor cafea și băuturi răcoritoare carbogazoase, produse aflate în lista alimentelor nerecomandate copiilor.

**Măsuri**: S-a interzis comercializarea produselor alimentelor nerecomandate școlarilor.

 **3. În unitățile economice care comercializau produse alimentare pe strada de acces al elevilor în școli speciale și școli profesionale (pe o raza de 500 m)** au fost efectuate **4 controale** pentru verificarea respectării art. 4, alin. (1) din Ord.MS nr. 1456/2020, în ceea ce priveste alimentele nerecomandate preșcolarilor și școlarilor (DSP Cluj-2, DSP Dambovita-1 si DSP Tulcea-1) și au fost verificate **17 produse alimentare** din următoarele categorii de alimente: citrice, banane, mere, pere, baton cu mac, baton cu seminte susan, biscuiti, covrigi, , iaut, apă minerală. Produsele alimentare mentionate se comercializau cu respectarea prevederilor art. 4, alin. (1) din Ordinul MS nr. 1456/2020.

 **4. Pe strada de acces al elevilor (pe o raza de 500 m) în alte unități de învățământ preuniversitar (gradinite)** aufost efectuate un număr de **4 controale** l**a operatori economici care isi desfasurau activitatea pe** **strada de acces in gradinite** (3 controale de DSP Giurgiu si 1 control de DSP Dolj) și au fost verificate un număr de **22 produse alimentare**, acestea fiind corespunzătoare.

 De asemenea a fost observat faptul că, pe perioada controalelor în unele unități situate pe strada de acces a elevilor (pe o raza de 500 m) in care se comercializau produse alimentare nu erau elevi care să cumpere produse alimentare din cele precizate în Anexei 1 din Ord MS 1563/2008 (Lista alimentelor nerecomandate prescolarilor si elevilor), elevii neputand parasi incinta unității de învățământ pe perioada pauzelor (exemplu: DSP Giurgiu, etc).

 Pentru neconformităţile constatate în urma controalelor, au fost stabilite măsuri și termene de remediere, urmând ca la expirarea acestora inspectorii sanitari să efectueze recontroale.